English: That's absolutely right. There is a view that, actually, universal basic income means that people can be freed up to be those entrepreneurs, to be those self-starters, and it is a shame that we didn't hear some of those positive suggestions from our colleagues over there. I really just wanted to also talk about how Wales has been innovative. Wales has the Well-being of Future Generations (Wales) Act 2015, we have stopped the smacking of children, we have free prescriptions, no hospital charges for parking, a moratorium on road building. We are leading in these initiatives, and we should be proud of that. We shouldn't be looking back to the dark ages; we should be looking to the future. I want to thank Luke as well for his continued support on universal basic income. Diolch yn fawr iawn, Luke. You have talked about how important it is for the poorest and most marginalised in our society to have that just transition, with one in five workers still in those high-carbon industries. Carolyn, thank you very much. Diolch yn fawr iawn. You talked about that path to zero carbon and how we need to take those tough decisions. You're absolutely right that we have to look at how we can support those people where those tough decisions are needed, because the climate crisis, as you say, is debilitating. Finally, thank you to the Minister, as well - diolch yn fawr iawn - for your support and for your remarks. The Welsh Government, as we know, declared a climate emergency in 2019. I've said before that this is an emergency, and we should treat it as such. We need to use the time right now to plan how to ensure stability and security for those most vulnerable to the changes that our economy will experience in the coming years. That's why I believe that extending this pilot will give us real insight into how we balance the scales in what could be an unjust transition. Let's remember that basic income pilots across countries across the world have shown that productivity increases with a basic income, and, again, I just appeal to the Conservatives: please, as I've said before, look at the evidence. Talk to care-experienced young people. Look at what is happening across some of those initiatives - Canada, Namibia, the Finnish experiment - going back many, many years, some of these. Please talk to care-experienced young people, don't make the assumption that it's not going to change their lives - some of us have, and we hear directly from them. So, I just appeal to you, and, if I can help you make contact with them, please do let me know. We have to transition to net zero, but we can avoid the uncertainty associated with that transition. It needn't be inevitable. I hope the Senedd can signal our support to those workers and communities and continue to lead on a basic income here in the United Kingdom. Diolch yn fawr iawn.
Welsh: Mae hynny'n gwbl gywir. Mae yna farn, mewn gwirionedd, fod incwm sylfaenol cyffredinol yn golygu y gall pobl gael eu rhyddhau i fod yn entrepreneuriaid, i ddechrau eu busnes hunain, ac mae'n drueni na chlywsom rai o'r awgrymiadau cadarnhaol hynny gan ein cyd-Aelodau draw yn y fan acw. Roeddwn yn awyddus iawn i siarad hefyd ynglŷn â sut y mae Cymru wedi bod yn arloesol. Mae gan Gymru Ddeddf Llesiant Cenedlaethau'r Dyfodol (Cymru) 2015, rydym wedi atal smacio plant, mae gennym bresgripsiynau am ddim, parcio am ddim mewn ysbytai, moratoriwm ar adeiladu ffyrdd. Rydym yn arwain ar y pethau hyn, a dylem fod yn falch o hynny. Ni ddylem fod yn edrych yn ôl ar yr oesoedd tywyll; dylem fod yn edrych tua'r dyfodol. Hoffwn ddiolch i Luke hefyd am ei gefnogaeth barhaus i incwm sylfaenol cyffredinol. Diolch yn fawr iawn, Luke. Rydych wedi dweud pa mor bwysig yw sicrhau'r newid teg hwnnw ar gyfer y tlotaf a'r rhai ar gyrion ein cymdeithas, gydag un o bob pump o weithwyr yn dal i weithio yn y diwydiannau carbon uchel hynny. Carolyn, diolch yn fawr iawn. Fe sonioch chi am y llwybr at fod yn ddi-garbon a sut y mae angen inni wneud y penderfyniadau anodd hynny. Rydych yn llygad eich lle fod yn rhaid inni edrych ar sut y gallwn gefnogi'r bobl hynny lle mae angen gwneud y penderfyniadau anodd hynny, oherwydd mae'r argyfwng hinsawdd, fel y dywedwch, yn wanychol. Yn olaf, diolch i'r Gweinidog, hefyd - diolch yn fawr iawn - am eich cefnogaeth ac am eich sylwadau. Fel y gwyddom, fe wnaeth Llywodraeth Cymru ddatgan argyfwng hinsawdd yn 2019. Rwyf wedi dweud o'r blaen fod hwn yn argyfwng, a dylem ei drin felly. Mae angen inni ddefnyddio'r amser yn awr i gynllunio sut i sicrhau sefydlogrwydd a sicrwydd i'r rhai mwyaf agored i niwed yn sgil y newidiadau y bydd ein heconomi yn eu hwynebu yn y blynyddoedd i ddod. Dyna pam y credaf y bydd ymestyn y cynllun peilot hwn yn rhoi mewnwelediad gwirioneddol i ni o ran sut y cydbwyswn y glorian yn yr hyn a allai fod yn newid annheg. Gadewch inni gofio bod cynlluniau peilot incwm sylfaenol mewn gwledydd ledled y byd wedi dangos bod cynhyrchiant yn cynyddu gydag incwm sylfaenol, ac unwaith eto, apeliaf ar y Ceidwadwyr: fel y dywedais o'r blaen, edrychwch ar y dystiolaeth. Siaradwch â phobl ifanc â phrofiad o fod mewn gofal. Edrychwch ar yr hyn sy'n digwydd ar draws rhai o'r mentrau hynny - Canada, Namibia, arbrawf y Ffindir - mae rhai o'r rhain yn mynd yn ôl sawl blwyddyn. Siaradwch â phobl ifanc â phrofiad o fod mewn gofal, peidiwch â chymryd yn ganiataol nad yw'n mynd i newid eu bywydau - mae rhai ohonom wedi siarad â hwy, ac rydym yn clywed yn uniongyrchol ganddynt. Felly, rwy'n apelio arnoch, ac os gallaf eich helpu i gysylltu â hwy, rhowch wybod i mi. Mae'n rhaid inni newid i sero net, ond gallwn osgoi'r ansicrwydd sy'n gysylltiedig â'r newid hwnnw. Nid oes angen iddo fod yn anochel. Rwy'n gobeithio y gall y Senedd ddangos ein cefnogaeth i'r gweithwyr a'r cymunedau hynny a pharhau i arwain ar incwm sylfaenol yma yn y Deyrnas Unedig. Diolch yn fawr iawn.